ET Euroopa Liidu Teataja L 75/29

Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumiskuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 uusimast versioonist, mis on kättesaadav veebisaidil:

http://www.unece.org/trans/main/wp29/wp29wgs/wp29gen/wp29fdocstts.html.

Ühinenud Rahvaste Organisatsiooni Euroopa Majanduskomisjoni (UN/ECE) sweeskiri nr 104 – Ühtsed sätted, milles käsitletakse M-, N- ja O-kategooria sõidukite valgustpeegeldava märgistuse tüübikinnitust

Sisaldab kogu kehtivat teksti kuni:

eeskirja algversiooni 7. täiendus – jõustumise kuupäev: 26. juuli 2012

SISUKORD

EESKIRI

1. Reguleerimisala

2. Mõisted

3. Tüübikinnituse taotlemine

4. Kaubanimed ja muud märgid

5. Tüübikinnitus

6. Üldnõuded

7. Erinõuded

8. Valgustpeegeldava märgistuse muutmine ja tüübikinnituse laiendamine

9. Tootmise vastavus

10. Karistused tootmise mittevastavuse korral

11. Tootmise lõpetamine

12. Tüübikinnituskatsete tegemise eest vastutavate tehniliste teenistuste ning haldusasutuste nimed ja aadressid

LISAD

1. lisa Rahvusvahelise Valgustuskomisjoni (CIE) koordinaatsüsteem; goniomeetermehhanism, milles väljendub CIE nurksüsteem

2. lisa Teatis raskete ja pikkade veokite ja nende haagiste valgustpeegeldava märgistuse tüübikinnituse andmise, laiendamise, andmisest keeldumise või tühistamise või tootmise lõpetamise kohta vastavalt eeskirjale nr 104

3. lisa Tüübikinnitusmärgi kujundus

4. lisa Katsemenetlus

5. lisa Nõuded märgistuse mõõtmetele

6. lisa Kolorimeetrilised nõuded

7. lisa Fotomeetrilised nõuded

8. lisa Vastupidavus välismõjudele

1. REGULEERIMISALA

Käesolevat eeskirja kohaldatakse M2-, M3-, N-, O2-, O3- ja O4-kategooria sõidukite valgustpeegeldava märgistuse suhtes (1).

2. MÕISTED

2.1. Käesolevates sätetes kasutatakse allpool nimetatud mõisteid.

2.1.1. „Näidiseksemplar” – valgustpeegeldav materjal või selle osa, mis on ette nähtud punktis 2.1.2 defineeritud märgistuse tagamiseks.

2.1.2. „Eristav märgistus ja graafika” – värviline märgistus, mille peegelduskoefitsient on sätestatud punktides 7.2.1 ja 7.2.2.

2.1.3. Käesoleva eeskirja suhtes kohaldatakse eeskirjas nr 48 ja tüübikinnitustaotluse esitamise ajal sellele kehtivas muudatuste seerias sätestatud mõisteid.

2.2. „Retrorefleksiivsus” – peegeldus, mille puhul valgusvoog peegeldub tagasi oma lähtekoha lähedale, kusjuures see omadus säilib paljudes valgusvoo suundades.

2.2.1. „Valgustpeegeldav märgistus”– pind või seadis, mis peegeldab sellele suunatud valguse korral suhteliselt suure osa langevast kiirgusest tagasi.

2.3. Geomeetrilised mõisted (vt 1. lisa joonis 1)

2.3.1. „Nullkese”– valgustpeegeldavas piirkonnas või selle lähedal asuv punkt, mis on seadise toime kindlaksmääramisel selle keskpunkt.

2.3.2. „Valgustustelg” (sümbol I)– joonsegment nullkeskmest valgusallikani.

2.3.3. „Vaatlustelg” (sümbol O)– joonesegment nullkeskmest fotomeetri mõõtepeani.

2.3.4. „Vaatlusnurk” (sümbol α)– valgustustelje ja vaatlustelje vaheline nurk. Vaatlusnurk on alati positiivne ning on retrorefleksiivsuse puhul väike.

2.3.5. „Vaatluse pooltasand”– valgustusteljelt alguse saav pooltasand, mis hõlmab vaatlustelge.

2.3.6. „Nulltelg” (sümbol R)– nullkeskmest alguse saav määratud joonsegment, mida kasutatakse valgustpeegeldava seadme nurgaasendi kirjeldamiseks.

2.3.7. „Sisenemisnurk” (sümbol β)– valgustustelje ja nulltelje vaheline nurk. Tavaliselt ei ole sisenemisnurk suurem kui 90°, kuid põhjalikkuse eesmärgil määratletakse selle kogu vahemikku 0° < β < 180°. Suuna täielikuks kirjeldamiseks iseloomustavad seda nurka kaks komponenti: β1 ja β2;

2.3.8. „Pöörlemisnurk” (sümbol ε)– nurk, mis tähistab vastava sümboli abil valgustpeegeldava materjali suunda nulltelje ümber pöörlemise suhtes.

2.3.9. „Esimene telg” (sümbol 1)– nullkeset läbiv telg, mis asub risti vaatluse pooltasandiga.

2.3.10. „Sisenemisnurga esimene komponent” (sümbol β1)– valgustustelje ja nulltelge ning esimest telge hõlmava tasandi vaheline nurk. Mõõtevahemik: – 180° < β1 < 180°.

2.3.11. „Sisenemisnurga teine komponent” (sümbol β2)– vaatluse pooltasandit hõlmava tasandi ja nulltelje vaheline nurk. Mõõtevahemik – 90° < β2 < 90°.

2.3.12. „Teine telg” (sümbol 2)– nullkeset läbiv telg, mis asub risti nii esimese telje kui ka nullteljega. Positiivses suunas teine telg asub vaatluse pooltasandil, kui – 90° < β1 < 90°, nagu on näidatud 1. lisa joonisel 1.

2.4. Fotomeetriliste mõistete määratlused

2.4.1. „Retrorefleksiivsuse koefitsient” (sümbol R')– valgustpeegeldava tasapinna valgustugevuse koefitsiendi R ja selle pindala A jagatis.

2

–2

–1

2.4.2. „Valgustpeegeldava näidise nähtavusnurk” (sümbol η1)– nurk, mille all on nähtav suurim osa valgustpeegeldava näidise pinnast, vaadatuna valgusallika või vastuvõtja keskmest (ß1 = ß2 = 0°).

2.4.3. „Vastuvõtja nähtavusnurk” (sümbol η2)– nurk, mille all on nähtav suurim osa vastuvõtja pinnast, vaadatuna nullkeskmest (β1 = β2 = 0°).

2.4.4. „Heledusfaktor” (sümbol ß)– keha heleduse suhe täiusliku hajuti heledusse identsetes valgustus- ja vaatlustingimustes.

2.4.5. „Seadisest peegelduva valguse värvus”– peegelduva valguse värvuse määratlused on esitatud eeskirja nr 48 punktis 2.30.

2.5. Goniomeetri kirjeldus

CIE geomeetrias retrorefleksiivsuse mõõtmiseks kasutatavat goniomeetrit on kujutatud 1. lisa joonisel 2. Fotomeetri mõõtepead (O) on sellel joonisel kujutatud suvaliselt vertikaalselt allika (I) kohal asuvana. Esimest telge on kujutatud fikseerituna ja horisontaalsena ning see asub risti vaatluse pooltasandiga. Kasutada võib ükskõik missugust osade paigutust, mis on samaväärne kujutatud paigutusega.

2.6. Tüübi määratlus

Eri „tüüpi” märgistused on märgistused, mis erinevad üksteisest järgmiste oluliste näitajate poolest:

2.6.1. kaubanimi või kaubamärk;

2.6.2. valgustpeegeldava materjali karakteristikud;

2.6.3. valgustpeegeldava materjali või seadme omadusi mõjutavad osad.

3. TÜÜBIKINNITUSE TAOTLEMINE

3.1. Valgustpeegeldava märgistuse tüübikinnituse taotluse peab esitama kaubanime või -märgi omanik või vajaduse korral tema nõuetekohaselt volitatud esindaja ning sellele tuleb lisada: 3.1.1. kolmes eksemplaris joonised, mis on piisavalt üksikasjalikud, et võimaldada tüübi kindlakstegemist. Joonistel peab olema geomeetriliselt kujutatud suund, mille järgi märgistus sõidukile paigaldatakse. Samuti tuleb ära näidata tüübikinnitusnumbri ja tunnusmärgi kavandatav asukoht tüübikinnitusmärgi ringi suhtes; 3.1.2. valgustpeegeldava märgistuse tehniline lühikirjeldus; 3.1.3. valgustpeegeldava märgistuse näidised vastavalt 4. lisale.

4. KAUBANIMED JA MUUD MÄRGID

4.1. Igale tüübikinnituse saamiseks esitatud märgistusele peab olema kantud: 4.1.1. taotleja kaubanimi või kaubamärk; 4.1.2. suunatähis „TOP” peab olema kirjas igal märgistusel, mille valgustpeegeldav süsteem ei ole igas suunas pööratav, vähemalt: a) 0,5 m vahemaa tagant ribadel, b) iga 100 × 100 mm2 suuruse ala piires.

4.2. Tähis peab olema märgistuse välisküljelt selgesti loetav ja kustutamatu.

5. TÜÜBIKINNITUS

5.1. Kui punkti 4 kohaselt tüübikinnituse saamiseks esitatud valgustpeegeldav märgistus vastab käesolevas eeskirjas sätestatud nõuetele, antakse sellele märgistuse tüübile kinnitus.

5.2. Igale kinnitatud tüübile antakse tüübikinnitusnumber. Selle kaks esimest kohta (praegu 00, mis tähendab eeskirja algversiooni) näitavad muudatuste seeriat, mis hõlmab kõige viimatisi olulisemaid tehnilisi muudatusi, mis tüübikinnituse väljastamise ajaks on eeskirja tehtud. Üks ja sama kokkuleppeosaline ei tohi ühele valgustpeegeldava märgistuse tüübile antud numbrit anda teisele valgustpeegeldava märgistuse tüübile.

5.3. Teade märgistuse tüübile käesoleva eeskirja kohase tüübikinnituse andmise, sellest keeldumise või selle laiendamise kohta edastatakse käesolevat eeskirja kohaldavatele 1958. aasta kokkuleppe osalistele eeskirja 2. lisas esitatud näidisele vastaval teatisevormil.

5.4. Iga käesoleva eeskirja kohaselt tüübikinnituse saanud märgistus peab lisaks punktis 4.1 kirjeldatud tähistele kandma selgesti loetavat ja kustutamatut rahvusvahelist tüübikinnitusmärki, mis koosneb järgmistest elementidest: 5.4.1. ringjoonega ümbritsetud E-tähtt, millele järgneb tüübikinnituse andnud riigi tunnusnumber (2); 5.4.2. käesoleva eeskirja number, millele järgneb täht „R”, kriips ja punkti 5.2 kohane tüübikinnituse number; 5.4.3. järgmised materjaliklassi tähistavad lisasümbolid: 5.4.3.1. „C” kontuur- või ribamärgistuse materjali puhul; 5.4.3.2. „D” väiksemale pinnale ette nähtud eristava märgistuse või graafika materjali puhul; 5.4.3.3. „E” suuremale pinnale ette nähtud eristava märgistuse või graafika materjali puhul; 5.4.3.4. „D/E” erimärgistuse või graafika materjali puhul, mis on ette nähtud aluseks või taustaks klassis „E” kasutusel olevate värviliste logode ja märgistuse trükkimisel ning mis vastavad klassi „D” materjalide nõuetele.

5.5. Tüübikinnitusmärk peab olema märgistuse välisküljelt selgesti loetav ja kustutamatu ning paiknema vähemalt: a) 0,5 m vahemaa tagant ribadel, b) iga 100 × 100 mm2 suuruse ala piires.

5.6. Käesoleva eeskirja 3. lisas on toodud näidis tüübikinnitusmärgi asetuse kohta.

6. ÜLDNÕUDED

6.1. Valgustpeegeldava märgistuse ehitus peab võimaldama selle jätkuvat nõuetekohast kasutamist tavapärastes kasutustingimustes. Lisaks sellele ei tohi sellel olla selliseid konstruktsiooni- ega tootmisvigu, mis takistavad selle tõhusat kasutamist või heas korras hoidmist.

6.2. Valgustpeegeldav märgistus või selle osad ei tohi olla kergesti osandatavad.

6.3. Märgistus peab olema kinnitatud püsivalt ja kindlalt.

6.4. Valgustpeegeldava märgistuse välispind peab olema kergesti puhastatav. Seega ei tohi pind olla kare ning ükski pinna konarus ei tohi takistada selle puhastamist.

7. ERINÕUDED

7.1. Valgustpeegeldav märgistus peab vastama nõuetele ka kuju ja mõõtmete poolest, samuti käesoleva eeskirja 5.–8. lisas sätestatud kolorimeetrilistele, fotomeetrilistele, füüsikalistele ja mehaanilistele nõuetele.

7.2. Valgustpeegeldavatest logodest, eristavast märgistusest või tähtedest ja sümbolitest koosnev reklaam peab olema hea tooni kohane. See võib koosneda klassi „D” märgistusest, kui valgustpeegeldava piirkonna kogupindala on väiksem kui 2 m2; kui valgustpeegeldava piirkonna kogupindala on 2 m2 või enam, kasutatakse klassi „E” (3). 7.2.1. Peegelduskoefitsiendi maksimumväärtused klassi „D” märgistusele on 7. lisa tabelis 2 sätestatud väärtusest väiksemad või sellega võrdsed ning ette nähtud kasutamiseks eristavas märgistuses ja graafikas. 7.2.2. Peegelduskoefitsiendi maksimumväärtused klassi „E” märgistusele ulatuvad kuni 33 %-ni 7. lisa tabelis 2 sätestatud väärtustest. 7.2.3. Valge valgustpeegeldav märgistus, mis on ette nähtud aluseks või taustaks klassis „E” kasutusel olevate värviliste logode ja märgistuse trükkimisel ilma tühjaks jäetud aladeta, võib täita 7. lisa tabeli 2 klassi „D” materjalide nõudeid ja peab kandma klassi tähistust „D/E”.

7.3. Sõltuvalt valgustpeegeldava märgistuse iseloomust võivad pädevad asutused anda laboratooriumidele loa teatavad tarbetud katsed tegemata jätta, tingimusel et see märgitakse tüübikinnituse teatise märkuste lahtrisse.

8. VALGUSTPEEGELDAVA MÄRGISTUSE MUUTMINE JA TÜÜBIKINNITUSE LAIENDAMINE

8.1. Igast valgustpeegeldava märgistuse muudatusest tuleb teavitada tüübikinnituse andnud ametiasutust. Sellisel juhul võib asutus: 8.1.1. otsustada, et tehtud muudatused ei avalda tõenäoliselt märgatavalt kahjulikku mõju ja seadme tüüp vastab igal juhul nõuetele; 8.1.2. nõuda katsete eest vastutavalt tehniliselt teenistuselt uut katsearuannet.

8.2. Muudatuste loetelu sisaldav kinnitus tüübikinnituse andmise või selle andmisest keeldumise kohta edastatakse käesolevat eeskirja kohaldavatele kokkuleppeosalistele punktis 5.3 sätestatud korras.

8.3. Tüübikinnituse kehtivusaega pikendanud pädev asutus annab igale niisuguse pikendamise kohta koostatud teatisele seerianumbri.

9. TOOTMISE VASTAVUS

Tootmise nõuetele vastavust tuleb kontrollida kooskõlas kokkuleppe 2. liitega (E/ECE/324-E/ECE/TRANS/505/Rev.2) ning see peab vastama järgmistele nõuetele.

9.1. Käesoleva eeskirjaga kinnitatud valgustpeegeldav märgistus valmistatakse nii, et see vastaks punktides 6 ja 7 sätestatud tüübinõuetele.

9.2. Tootmise vastavust ei vaidlustata, kui viie juhuslikult valitud näidise fotomeetriliste näitajate keskmine väärtus ei kaldu ebasoodsas suunas üle 20 % kõrvale käesoleva eeskirja 7. lisas sätestatud väärtustest.

9.3. Tootmise vastavust ei vaidlustata, kui viie juhuslikult valitud näidise kolorimeetriliste näitajate keskmine väärtus vastab visuaalse vaatluse põhjal käesoleva eeskirja 6. lisa nõuetele.

9.4. Tüübikinnituse andnud pädev asutus võib igal ajal kontrollida igas tootmisüksuses rakendatavaid vastavuse kontrollimise meetodeid. Kõnealuste kontrollimiste tavaline sagedus on kord iga kahe aasta järel.

10. KARISTUSED TOOTMISE MITTEVASTAVUSE KORRAL

10.1. Valgustpeegeldava märgistuse tüübile käesoleva eeskirja kohaselt antud tüübikinnituse võib tühistada, kui eespool sätestatud nõuded ei ole täidetud või kui tüübikinnitusmärgiga valgustpeegeldav märgistus ei vasta tüübikinnituse saanud tüübile.

10.2. Kui käesolevat eeskirja kohaldav lepinguosaline tühistab tema poolt eelnevalt antud tüübikinnituse, teatab ta sellest kohe teistele käesolevat eeskirja kohaldavatele lepinguosalistele, kasutades selleks käesoleva eeskirja 2. lisas esitatud näidise kohast teatisevormi.

11. TOOTMISE LÕPETAMINE

Kui tüübikinnituse omanik lõpetab käesoleva eeskirja kohaselt tüübikinnituse saanud valgustpeegeldava märgistuse tootmise, teatab ta sellest tüübikinnituse andnud asutusele. Pärast vastava teatise saamist teavitab nimetatud asutus sellest teisi käesolevat eeskirja kohaldavaid lepinguosalisi eeskirja 2. lisas esitatud näidisele vastaval teatise vormil.

12. TÜÜBIKINNITUSKATSETE EEST VASTUTAVATE TEHNILISTE TEENISTUSTE JA HALDUSASUTUSTE NIMED JA AADRESSID

Kokkuleppeosalised, kes kohaldavad käesolevat eeskirja, peavad teatama Ühinenud Rahvaste Organisatsiooni sekretariaadile tüübikinnitusega seotud katseid tegevate tehniliste teenistuste ja tüübikinnitusi andvate haldusasutuste nimed ja aadressid. Nendele talitustele saadetakse teistes riikides välja antud vormid tüübikinnituse andmise, laiendamise, andmisest keeldumise või tühistamise või tootmise lõpetamise kohta.

(1) Nagu on määratletud sõidukite ehitust käsitleva konsolideeritud resolutsiooni (R.E.3) 7. lisas (dokument TRANS/WP.29/78/Rev.1/Amend.2, mida on viimati muudetud muudatusega nr 4).

(2) 1958. aasta kokkuleppe osalisriikide tunnusnumbrid on esitatud sõidukite ehitust käsitleva konsolideeritud resolutsiooni (R.E.3) 3. lisas (dokument TRANS/WP.29/78/Rev.2/Amend.1).

(3) Käesolev määrus ei takista riiklikke ametiasutusi keelamast käesoleva määruse punktis 2.1.2 nimetatud valgustpeegeldava reklaami, logode, eristava märgistuse ja tähtede/sümbolite kasutamist.

1. LISA Joonis 1 Rahvusvahelise valgustuskomisjoni (CIE) koordinaatsüsteem 1 : esimene telg 2 : teine telg I : valgustustelg O : vaatlustelg R : nulltelg α : vaatlusnurk ß1, ß2 : sisenemisnurgad ε : pöörlemisnurk CIE nurksüsteem valgustpeegeldava märgistuse kindlaksmääramiseks ja mõõtmiseks. Esimene telg asub vaatlustelge ja valgustustelge hõlmava tasandiga risti. Teine telg on risti nii esimese telje kui ka nullteljega. Kõik teljed, nurgad ja pöörlemissuunad on kujutatud positiivsetena. Märkused: a) peamine fikseeritud telg on valgustustelg; b) esimene telg on fikseeritud risti vaatlus- ja valgustustelge hõlmava tasandiga; c) nulltelg on valgustpeegeldavas märgistuses fikseeritud ja muudetav nurkadega ß1 ja ß2. Joonis 2 Goniomeetermehhanism, milles väljendub CIE nurksüsteem 1 : esimene telg 2 : teine telg I : valgustustelg O : vaatlustelg R : nulltelg P : valgustpeegeldav materjal α : vaatlusnurk ß1, ß2 : sisenemisnurgad ε : pöörlemisnurk Goniomeetermehhanism, milles sisaldub CIE nurksüsteem valgustpeegeldava märgistuse kindlaksmääramiseks ja mõõtmiseks. Kõik nurgad ja pöörlemissuunad on kujutatud positiivsetena.

2. LISA TEATIS (suurim formaat: A4 (210 × 297 mm))

3. LISA TÜÜBIKINNITUSMÄRGI PAIGUTUS a= 12 mm min. Ülalkujutatud tüübikinnitusmärki kandev valgustpeegeldav märgistus on saanud tüübikinnituse Saksamaal (E1) ning selle tüübikinnitusnumber on 0001148. Tüübikinnitusnumbri kaks esimest kohta näitavad, et kinnitus on antud vastavalt eeskirja nr 104 algversiooni nõuetele. Sümbol „C” tähistab kontuur- või ribamärgistuseks ette nähtud valgustpeegeldava materjali klassi. Sümbol „D” tähistab väiksemale pinnale ette nähtud eristava märgistuse või graafika materjali ja sümbol „E” tähistab suuremale pinnale ette nähtud eristava märgistuse või graafika materjali. Märkus: Tüübikinnitusnumber ja lisasümbolid peavad asetsema ringi lähedal ning E-tähe kohal või all või sellest vasakul või paremal. Tüübikinnitusnumbri kõik numbrimärgid peavad olema samal pool E-tähte ja paiknema samas suunas. Tüübikinnitusnumber ja lisasümbol peavad asetsema teineteise vastas. Rooma numbrite kasutamisest tüübikinnitusnumbrites tuleks hoiduda, et vältida segiajamist muude sümbolitega.

4. LISA KATSEMENETLUS KATSENÄIDISED 1. Katselaborile tuleb esitada viis katsenäidist, mis kujutavad endast valgustpeegeldavat märgistust ribade või tasapindade kujul. Ribade puhul tuleb katseks esitada vähemalt 3 meetri pikkune lõik ning tasapindade puhul vähemalt 500 × 500 mm suurune pind. 2. Katsenäidised peavad olema võetud tootmises olevate mudelite hulgast, mis on tootja nõuannete kohaselt valmistatud valgustpeegeldava märgistuse materjalist (1). 3. Pärast üldnõuetele (eeskirja punkt 6) ning kujule ja mõõtmetele esitatud nõuetele (5. lisa) vastavuse kontrollimist korraldatakse näidistele enne lisades 6 ja 7 ettenähtud katseid käesoleva eeskirja 8. lisas ettenähtud kuumakindluskatse. 4. Fotomeetrilised ja kolorimeetrilised mõõtmised võib teha viiel näidisel. Arvesse tuleb võtta keskmised väärtused. 5. Muude katsete jaoks tuleb kasutada näidiseid, mida ei ole enne katsetatud. (1) Valgustpeegeldava märgistuse katsenäidised asetatakse 2 mm paksustele ääristatud ja rasvatustatud alumiiniumplaatidele ning hoitakse enne katsetamist 24 tunni vältel temperatuuril 23 °C ± 2 °C suhtelisel niiskusel 50 % ± 5 %.

5. LISA NÕUDED MÄRGISTUSE MÕÕTMETELE 1. Külgmine ja tagumine märgistus ribadena 1.1. Üldnõuded Märgistused tuleb valmistada valgustpeegeldavast materjalist ribadest. 1.2. Mõõtmed 1.2.1. Külgmise ja/või tagumise märgistuse laius peab olema 50 mm + 10/– 0 mm. 1.2.2. Valgustpeegeldava märgistuselemendi minimaalne pikkus peab olema selline, et vähemalt üks tüübikinnitusmärk on nähtav.

6. LISA KOLORIMEETRILISED NÕUDED 1. Valgustpeegeldavad märgistused (klass „C”) on valged, kollased või punased. Valgustpeegeldavad eristavad märgistused ja/või graafika (klassid „D” ja „E”) võivad olla mis tahes värvi. 2. CIE standardvalgusliigiga A sisenemisnurga all β1 = β2 = 0° valgustades, või kui selle tagajärjel tekib värvuseta pinnapeegeldus, siis nurga all β1 = ± 5°, β2 = 0° valgustades ning vaatlusnurga 20’ all mõõdetuna peab uue materjali värvus jääma eeskirja nr 48 punktis 2.30 esitatud vahemikku. Värvsuskoordinaadid Värvus 1 2 3 4 x [1] 0,585 0,610 0,520 0,505 kollane y [1] 0,385 0,390 0,480 0,465 x [1] 0,373 0,417 0,450 0,548 valge y [1] 0,402 0,359 0,513 0,414 x [1] 0,720 0,735 0,665 0,643 punane y [1] 0,258 0,265 0,335 0,335 Märkus: Uuring valgustpeegeldava märgistuse värvuse kohta öisel ajal on parasjagu pooleli ning sellega tegeleb CIE tehniline komitee 2.19; seepärast on eespool esitatud piirnormid vaid ajutised ning need vaadatakse läbi pärast seda, kui CIE tehniline komitee 2.19 on oma töö lõpetanud.

7. LISA FOTOMEETRILISED NÕUDED 1. CIE standardvalgusliigiga A valgustades ning mõõdetuna, nagu on soovitatud CIE väljaandes nr 54, 1982, peab valgustpeegeldava ala retrorefleksiivsuse koefitsient R' kandelates ruutmeetri kohta luksi kohta (cd/m2/lx) vastama uutes tingimustes vähemalt tabelis 1 esitatud andmetele kollase, valge ja punase materjali kohta. 1.1. Peegelduskoefitsiendi miinimumväärtused Fotomeetrilised nõuded klassi „C” valgustpeegeldavale märgistusele: Tabel 1 Peegelduskoefitsiendi R' [cd.m–2.lx–1] miinimumväärtused Vaatlusnurk α [°] Sisenemisnurk β [°] α=0,33(20’) β1 0 0 0 0 0 β2 5 20 30 40 60 Värvus Kollane 300 — 130 75 10 Valge 450 — 200 95 16 Punane 120 60 30 10 — 1.2. Peegelduskoefitsiendi maksimumväärtused Fotomeetrilised nõuded klassi „D” eristavale märgistusele või graafikale: Tabel 2 Peegelduskoefitsiendi R' [cd.m–2.lx–1] maksimumväärtused Vaatlusnurk α [°] Sisenemisnurk β [°] β1 0 0 0 0 α = 0,33° (20') β2 5 30 40 60 Mis tahes värvus 150 65 37 5 Märkus: Kui näidis on koos suunatähisega, peab see ettenähtud väärtustele vastama ainult selle suuna puhul. Ilma suunatähiseta katsenäidised peavad neile väärtustele vastama ka 0° ja 90° juures.